CELEX: 
Language: el
Date: 2020-12-01 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη θέσπιση κανόνων σχετικά με την ηλεκτρονική ανταλλαγή δεδομένων και την κοινοποίηση των εγκρίσεων τύπου ΕΕ σύμφωνα με τον κανονισμό (ΕΕ) 2018/858 του Ευρωπαϊκού Κοινοβουλίου και του Συμβουλίου

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 1.12.2020
            
            
               για τη θέσπιση κανόνων σχετικά με την ηλεκτρονική ανταλλαγή δεδομένων και την κοινοποίηση των εγκρίσεων τύπου ΕΕ σύμφωνα με τον κανονισμό (ΕΕ) 2018/858 του Ευρωπαϊκού Κοινοβουλίου και του Συμβουλίου
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ. 715/2007 και (ΕΚ) αριθ. 595/2009 και για την κατάργηση της οδηγίας 2007/46/ΕΚ
                  1
               , και ιδίως το άρθρο 12 παράγραφος 4 δεύτερο εδάφιο και το άρθρο 27 παράγραφος 3,
            
            
            
               Εκτιμώντας τα ακόλουθα:
            
            
               (1)Το άρθρο 12 παράγραφος 4 του κανονισμού (ΕΕ) 2018/858 υποχρεώνει τα κράτη μέλη να χρησιμοποιούν κοινό ασφαλές ηλεκτρονικό σύστημα ανταλλαγών προκειμένου να καταστήσουν προσιτό στο κοινό από 1ης Σεπτεμβρίου 2022 κατάλογο των εγκρίσεων τύπου ΕΕ για οχήματα, συστήματα, κατασκευαστικά στοιχεία και χωριστές τεχνικές μονάδες που έχουν χορηγήσει, τροποποιήσει, απορρίψει ή ανακαλέσει, καθώς και κατάλογο των τεχνικών υπηρεσιών οι οποίες έχουν διενεργήσει τις δοκιμές για τις αντίστοιχες εγκρίσεις τύπου ΕΕ.
            
            
               (2)Το άρθρο 27 του κανονισμού (ΕΕ) 2018/858 υποχρεώνει τις αρχές έγκρισης να χρησιμοποιούν το ίδιο σύστημα για να θέτουν ορισμένα έγγραφα που αφορούν τις εγκρίσεις τύπου ΕΕ στη διάθεση των αρχών έγκρισης των άλλων κρατών μελών, των αρχών εποπτείας της αγοράς και της Επιτροπής, καθώς και για να ενημερώνουν τις αρχές έγκρισης των άλλων κρατών μελών και την Επιτροπή σχετικά με την απόρριψη ή την ανάκληση οποιασδήποτε έγκρισης τύπου ΕΕ, συμπεριλαμβανομένων των λόγων για την απόφασή τους.
            
            
               (3)Το ευρωπαϊκό σύστημα ανταλλαγής πληροφοριών σχετικά με εγκρίσεις τύπου (στο εξής: ETAES) είναι μια εφαρμογή λογισμικού προσβάσιμη μέσω του διαδικτύου, η οποία αναπτύχθηκε από τα κράτη μέλη με σκοπό να συνδράμει τις αρχές έγκρισης τύπου ΕΕ στην πρακτική εφαρμογή των απαιτήσεων ανταλλαγής πληροφοριών που ορίζονται στις ενωσιακές πράξεις, παρέχοντας έναν κεντρικό μηχανισμό επικοινωνίας για τη διευκόλυνση της διασυνοριακής ανταλλαγής αντιγράφου του πιστοποιητικού έγκρισης τύπου ΕΕ μαζί με τα συνημμένα έγγραφα. Ένα παρόμοιο σύστημα, η βάση δεδομένων για την ανταλλαγή εγγράφων και πληροφοριών σχετικά με τις εγκρίσεις τύπου, δημιουργήθηκε υπό την αιγίδα της Οικονομικής Επιτροπής των Ηνωμένων Εθνών για την Ευρώπη. Ως εκ τούτου, είναι σκόπιμο να οριστεί το ETAES ως το κοινό ασφαλές ηλεκτρονικό σύστημα ανταλλαγών που αναφέρεται στο άρθρο 27 παράγραφος 3 του κανονισμού (ΕΕ) 2018/858.
            
            
               (4)Για τη διατήρηση της εμπιστευτικότητας των δεδομένων, θα πρέπει να καθοριστούν απαιτήσεις σχετικά με την πρόσβαση στο ETAES και τη χρήση ασφαλών πρωτοκόλλων ανταλλαγής δεδομένων.
            
            
               (5)Για να καταστεί το ETAES ηλεκτρονική βάση δεδομένων με δυνατότητα αναζήτησης, θα πρέπει να καθοριστούν απαιτήσεις σχετικά με την τηλεφόρτωση των εγγράφων έγκρισης τύπου ΕΕ που αναφέρονται στο άρθρο 27 παράγραφος 1 του κανονισμού (ΕΕ) 2018/858.
            
            
               (6)Για τον καλύτερο καθορισμό των διάφορων δικαιωμάτων πρόσβασης στο ETAES, οι αρχές έγκρισης θα πρέπει να τηλεφορτώνουν τα έγγραφα που αναφέρονται στο άρθρο 27 παράγραφος 1 του κανονισμού (ΕΕ) 2018/858 στο ETAES χωριστά, με βάση τον χαρακτήρα τους και, κατά περίπτωση, το καθεστώς τους.
            
            
               (7)Δεδομένου ότι, στην τρέχουσα μορφή του, το ETAES αποτελεί εργαλείο επικοινωνίας για τη διοικητική συνεργασία μεταξύ των κρατών μελών το οποίο δεν είναι ανοικτό στο κοινό, είναι αναγκαίο να εναρμονιστούν η μορφή και το περιεχόμενο των καταλόγων που αναφέρονται στο άρθρο 12 παράγραφος 4 του κανονισμού (ΕΕ) 2018/858, ώστε να διασφαλιστεί ότι οι σχετικές πληροφορίες καθίστανται προσβάσιμες στο κοινό.
            
            
               (8)Οι εξουσιοδοτήσεις που προβλέπονται στο άρθρο 12 παράγραφος 4 δεύτερο εδάφιο και στο άρθρο 27 παράγραφος 3 του κανονισμού (ΕΕ) 2018/858 καθορίζουν τις απαιτήσεις για τη χρήση του κοινού ασφαλούς ηλεκτρονικού συστήματος ανταλλαγής πληροφοριών σχετικά με εγκρίσεις τύπου ΕΕ για τα μηχανοκίνητα οχήματα και τα ρυμουλκούμενά τους, καθώς και για τα συστήματα, τα κατασκευαστικά στοιχεία και τις χωριστές τεχνικές μονάδες που προορίζονται για τα εν λόγω οχήματα. Δεδομένου ότι οι εν λόγω εξουσιοδοτήσεις συνδέονται στενά λόγω του αντικειμένου τους, θα πρέπει να ομαδοποιηθούν για τους σκοπούς του παρόντος κανονισμού.
            
            
               (9)Τα μέτρα που προβλέπονται στον παρόντα κανονισμό είναι σύμφωνα με τη γνώμη της τεχνικής επιτροπής για τα μηχανοκίνητα οχήματα (ΤΕΜΟ),
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
         
         
            
               Κοινό ασφαλές ηλεκτρονικό σύστημα ανταλλαγών
            
            
            
               Το ευρωπαϊκό σύστημα ανταλλαγής πληροφοριών σχετικά με εγκρίσεις τύπου (στο εξής: ETAES) χρησιμοποιείται ως το κοινό ασφαλές ηλεκτρονικό σύστημα ανταλλαγών που αναφέρεται στο άρθρο 27 παράγραφος 3 του κανονισμού (ΕΕ) 2018/858.
            
            
               Άρθρο 2
            
            
               Μέτρα ασφάλειας
            
            
            
               Για να αποτρέπεται η μη εξουσιοδοτημένη πρόσβαση, τηρούνται τα ακόλουθα μέτρα ασφάλειας στο ETAES:
            
            
               α)κρυπτογράφηση της επικοινωνίας μεταξύ του πελάτη ETAES και του εξυπηρετητή ETAES, μέσω πρωτοκόλλου https με πιστοποιητικό Secure Sockets Layer·
            
            
               β)διαδικτυακή ασφάλεια που εμποδίζει τους εισβολείς να εισάγουν δέσμες ενεργειών από την πλευρά του πελάτη στην/στις ιστοσελίδα/-ες και να χρησιμοποιούν πολλαπλά επίπεδα για να παραπλανήσουν έναν χρήστη ώστε να κάνει κλικ σε κουμπί ή σύνδεσμο προς άλλη ιστοσελίδα·
            
            
               γ)ένα σύστημα λεπτομερούς ελέγχου της πρόσβασης που επιτρέπει την εκχώρηση δικαιωμάτων ανάγνωσης ή εγγραφής για την πρόσβαση εξουσιοδοτημένων μερών.
            
            
            
               Άρθρο 3
            
            
               Διαδικασία για την ανταλλαγή πληροφοριών έγκρισης τύπου
            
            
            
               1. Κατά την ενημέρωση των αρχών σχετικά με τη χορήγηση εγκρίσεων τύπου ΕΕ, καθώς και σχετικά με τροποποιήσεις, απορρίψεις και ανακλήσεις των εν λόγω αδειών σύμφωνα με το άρθρο 27 παράγραφοι 1 και 2 του κανονισμού (ΕΕ) 2018/858, η αρχή έγκρισης πραγματοποιεί καταχώριση στο ETAES τουλάχιστον για τα ακόλουθα χαρακτηριστικά:
            
            
               α)τον διακριτικό αριθμό του κράτους μέλους, σύμφωνα με το παράρτημα IV σημείο 2.1 του εκτελεστικού κανονισμού (ΕΕ) 2020/683 της Επιτροπής
                  2
               , που εξέδωσε το πιστοποιητικό έγκρισης τύπου ΕΕ·
            
            
               β)τον αριθμό του πιστοποιητικού έγκρισης τύπου ΕΕ
                  3
               ·
            
            
               γ)την ημερομηνία έγκρισης του πιστοποιητικού έγκρισης τύπου ΕΕ·
            
            
               δ)την ονομασία της τεχνικής υπηρεσίας που είναι αρμόδια για τη διεξαγωγή των δοκιμών, κατά περίπτωση
                  4
               ·
            
            
               ε)την επωνυμία του κατασκευαστή·
            
         
         
            
               στ)τον τύπο του οχήματος, του συστήματος, του κατασκευαστικού στοιχείου ή της χωριστής τεχνικής μονάδας, όπως προσδιορίζεται από τον κατασκευαστή στο πιστοποιητικό έγκρισης τύπου ΕΕ·
            
            
               ζ)την κατηγορία του οχήματος σύμφωνα με το άρθρο 4 του κανονισμού (ΕΕ) 2018/858, κατά περίπτωση·
            
            
               η)τον κανονισμό που εφαρμόζεται στο πλήρες όχημα, το σύστημα, τη χωριστή τεχνική μονάδα ή το κατασκευαστικό στοιχείο που έχει λάβει έγκριση τύπου ΕΕ·
            
            
               θ)το καθεστώς της έγκρισης τύπου ΕΕ —«granted» («χορηγήθηκε»), «amended» («τροποποιήθηκε»), «refused» («απορρίφθηκε») ή «withdrawn» («ανακλήθηκε»)·
            
            
               ι)τα στοιχεία αναφοράς της έγκρισης τύπου ΕΕ του οχήματος, του συστήματος, του κατασκευαστικού στοιχείου ή της χωριστής τεχνικής μονάδας.
            
            
               2. Στις περιπτώσεις που αναφέρονται στην παράγραφο 1, η αρχή έγκρισης τηλεφορτώνει επίσης χωριστά στο ETAES τα ακόλουθα έγγραφα, σε ηλεκτρονική μορφή με δυνατότητα αναζήτησης:
            
            
               α) αντίγραφο του πιστοποιητικού έγκρισης τύπου ΕΕ, με την ένδειξη «CERT» ακολουθούμενη από τον αριθμό του πιστοποιητικού έγκρισης τύπου ΕΕ
                  5
                
                  6
               ·
            
            
               β)τις πληροφορίες που επισυνάπτονται στο πιστοποιητικό έγκρισης τύπου ΕΕ σύμφωνα με το άρθρο 28 παράγραφος 1 στοιχεία α), γ) και δ) του κανονισμού (ΕΕ) 2018/858, με την ένδειξη «IF» ακολουθούμενη από τον αριθμό του πιστοποιητικού έγκρισης τύπου ΕΕ
                  7
               ·
            
            
               γ) την έκθεση δοκιμών και/ή το δελτίο αποτελεσμάτων δοκιμών που αναφέρονται στο άρθρο 28 παράγραφος 1 στοιχείο β) του κανονισμού (ΕΕ) 2018/858, με την ένδειξη «TR» ακολουθούμενη από τον αριθμό του πιστοποιητικού έγκρισης τύπου ΕΕ
                  8
               ·
            
            
               δ) άλλα έγγραφα εκτός από εκείνα που αναφέρονται στα στοιχεία α), β) και γ), με την ένδειξη «OTHER» ακολουθούμενη από τον αριθμό του πιστοποιητικού έγκρισης τύπου ΕΕ
                  9
               .
            
            
               
                     10
                  3. Όταν είναι αναγκαίο να συμπεριληφθούν περισσότερα από ένα έγγραφα για τις τηλεφορτώσεις που αναφέρονται στην παράγραφο 2 του παρόντος άρθρου, οι ενδείξεις που ορίζονται στην παράγραφο 2 στοιχεία β), γ) και δ) του παρόντος άρθρου ακολουθούνται από πρόσθετο αύξοντα αριθμό, αρχής γενομένης από το 1.
            
            
               
                     11
                  4. Σε περίπτωση τροποποίησης των εγγράφων μέσω αναθεώρησης, όπως προβλέπεται στο άρθρο 34 του κανονισμού (ΕΕ) 2018/858, οι ενδείξεις που προβλέπονται στην παράγραφο 2 στοιχεία α), β), γ) και δ) του παρόντος άρθρου ακολουθούνται από την ένδειξη Rev και διψήφιο αύξοντα αριθμό, αρχής γενομένης από το 01.
            
            
            
               Άρθρο 4
            
            
               Κατάλογος εγκρίσεων τύπου ΕΕ
            
            
            
               1.
                     Όταν τα κράτη μέλη καθιστούν προσβάσιμους στο κοινό μέσω του ETAES τους καταλόγους εγκρίσεων τύπου ΕΕ και τεχνικών υπηρεσιών που αναφέρονται στο άρθρο 12 παράγραφος 4 του κανονισμού (ΕΕ) 2018/858, χρησιμοποιούν τυποποιημένο μορφότυπο με δυνατότητα αναζήτησης. Τα κράτη μέλη επικαιροποιούν τακτικά τους καταλόγους αυτούς.
            
            
               2.
                     Στον κατάλογο/Στους καταλόγους που αναφέρεται/-ονται στην παράγραφο 1 περιλαμβάνονται οι ακόλουθες πληροφορίες:
            
            
               α) ο διακριτικός αριθμός του κράτους μέλους, σύμφωνα με το παράρτημα IV σημείο 2.1 του εκτελεστικού κανονισμού (ΕΕ) 2020/683, που εξέδωσε το πιστοποιητικό έγκρισης τύπου ΕΕ·
            
            
               β)ο αριθμός του πιστοποιητικού έγκρισης τύπου ΕΕ·
            
         
         
            
               γ)το καθεστώς της έγκρισης τύπου ΕΕ —«granted» («χορηγήθηκε»), «amended» («τροποποιήθηκε»), «refused» («απορρίφθηκε») ή «withdrawn» («ανακλήθηκε»)·
            
            
               δ) η ονομασία της τεχνικής υπηρεσίας που είναι αρμόδια για τη διεξαγωγή των δοκιμών, κατά περίπτωση·
            
            
               ε)η ημερομηνία έγκρισης του πιστοποιητικού έγκρισης τύπου ΕΕ.
            
            
               3.
                     Στον ιστότοπο της Επιτροπής μπορεί να δημοσιεύεται κατάλογος των εγκρίσεων τύπου ΕΕ και των τεχνικών υπηρεσιών που αναφέρονται στο άρθρο 12 παράγραφος 4 του κανονισμού (ΕΕ) 2018/858.
            
            
            
            
               Άρθρο 5
            
            
               Έναρξη ισχύος και εφαρμογή
            
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
            
               Βρυξέλλες, 1.12.2020
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
               
            
         
         
            
                  
                     (1)
                  
                        ΕΕ L 151 της 14.6.2018, σ. 1. 
               
               
                  
                     (2)
                  
                        Εκτελεστικός κανονισμός (ΕΕ) 2020/683 της Επιτροπής, της 15ης Απριλίου 2020, για την εφαρμογή του κανονισμού (ΕΕ) 2018/858 του Ευρωπαϊκού Κοινοβουλίου και του Συμβουλίου όσον αφορά τις διοικητικές απαιτήσεις για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (ΕΕ L 163 της 26.5.2020, σ. 1).
               
               
                  
                     (3)
                  
                        Σε περίπτωση που η έγκριση τύπου ΕΕ έχει απορριφθεί και η αρχή έγκρισης δεν έχει ορίσει αριθμό για το συγκεκριμένο πιστοποιητικό έγκρισης τύπου ΕΕ, η αρχή έγκρισης χρησιμοποιεί την καρτέλα NEWS στο ETAES για να ενημερώσει τις αρχές έγκρισης των άλλων κρατών μελών σχετικά με την εν λόγω απόρριψη.
               
               
                  
                     (4)
                  
                        Η αρχή έγκρισης συμπληρώνει με την ένδειξη «άνευ αντικειμένου» στην περίπτωση έγκρισης τύπου σε διαδοχικά στάδια, κατά την οποία η αρχή έγκρισης συλλέγει ολόκληρη τη σειρά των πιστοποιητικών έγκρισης τύπου ΕΕ ή των πιστοποιητικών έγκρισης τύπου ΗΕ και η εν λόγω αρχή συνέταξε το τελικό πιστοποιητικό έγκρισης τύπου ΕΕ για το πλήρες όχημα.
               
               
                  
                     (5)
                  
                        Παράδειγμα: «CERT e1*2018/858*00001*00».
               
               
                  
                     (6)
                  
                        Σε περίπτωση που η έγκριση τύπου ΕΕ έχει απορριφθεί και η αρχή έγκρισης δεν έχει ορίσει αριθμό για το συγκεκριμένο πιστοποιητικό έγκρισης τύπου ΕΕ, η αρχή έγκρισης χρησιμοποιεί την καρτέλα NEWS στο ETAES για να ενημερώσει τις αρχές έγκρισης των άλλων κρατών μελών σχετικά με την εν λόγω απόρριψη.
               
               
                  
                     (7)
                  
                        Παράδειγμα: «IF e4*2018/858*00004*02».
               
               
                  
                     (8)
                  
                        Παράδειγμα: «TR e24*2018/858*00001*00».
               
               
                  
                     (9)
                  
                        Παράδειγμα: «OTHER e1*2018/858*00001*00».
               
               
                  
                     (10)
                  
                        Παράδειγμα: «IF1 e9*2018/858*00001*00”, “IF2 e9*2018/858*00001*00», κ.λπ.
               
               
                  
                     (11)
                  
                        Παράδειγμα: «CERT e5*2018/858*00001*00 Rev.01».